钦定古今图书集成/明伦汇编/官常典/第174卷 > 《封申希祖诏》〈为齐帝作〉前人
## 钦定古今图书集成/明伦汇编/官常典/第174卷 > 《封申希祖诏》〈为齐帝作〉前人

门下：持节、都督司州诸军事、“冠军将军、司州刺史申
希祖，志气沈隐，才略开济，在昔多难，任参心膂。爰及
中兴，忠款弥著，契阔艰虞，尽其心力。逮獯猃侵斥，武
节飙胜，残寇外殄，危城独困。休庸茂绩，朕有嘉焉。宜
锡茅土，以酬勤烈。可封开国伯，食邑五百户，本官如
故，主者施行。”